# Ръководство за потребителя

# Компютър VAIO Pro 11/13SVP1121/SVP1321

Отпечатване

## Премахване на съдържание за възстановяване, за да се освободи място на диска

Вграденото устройство за съхранение съдържа област за възстановяване, където се съхраняват данните за възстановяване на системата. Ако компютърът VAIO включва SSD диск, може да намалите до минимум областта за възстановяване, като премахнете тези данни, за да освободите място на устройство C: (или на последното устройство в списъка с устройства, като например устройство D:).

Необходим е носител за възстановяване, за да премахнете данните за възстановяване на системата или за да възстановите компютъра след премахване на данните.

Имайте предвид, че премахването на съдържание за възстановяване прави невъзможно използването на функцията за обновяване.

Ако използвате носител за възстановяване (оптични дискове) на модел без вградено оптично дисково устройство, свържете външно оптично дисково устройство (не е предоставено в комплекта) към компютъра. Вижте Свързване на външно устройство за допълнителна информация относно свързването на външно оптично дисково устройство.

Ако разполагате с предоставен адаптер за променлив ток или захранващ кабел, включете го към източник на захранване.

1. Създайте носител за възстановяване, ако все още не сте го направили.

   Вижте Създаване на носители за възстановяване за допълнителна информация относно създаването на носител за възстановяване.

2. Поставете носителя за възстановяване в оптичното дисково устройство или свържете USB флаш устройството (не е предоставено в комплекта) към USB порта на компютъра VAIO, докато компютърът е в нормален режим.
3. Изключете компютъра VAIO.
4. Натиснете бутона ASSIST, за да се покаже екранът VAIO Care (режим на спасяване) (VAIO Care (Rescue Mode)) и изберете Стартирайте от носител (USB устройство/оптичен диск) (Start from media (USB device/optical disc)).

   Следвайте инструкциите на екрана, докато се появи екранът Изберете опция (Choose an option).

5. Изберете Отстраняване на неизправности (Troubleshoot) и Решения за възстановяване на VAIO (VAIO recovery solutions).

   Следвайте инструкциите на екрана, докато се появи екранът VAIO Care (режим на спасяване): Решения за възстановяване на VAIO (VAIO Care (Rescue Mode): VAIO recovery solutions).

6. Изберете Инструменти (Tools) и Изтрий диска за възстановяване (Remove recovery partition).
7. Следвайте инструкциите на екрана.

Обратно в началото на страницата

### Сродна тема

- Създаване на други устройства (модифициране на дялове)
- Създаване на дялове

Обратно в началото на страницата