# Ръководство за потребителя

# Компютър VAIO Pro 11/13SVP1121/SVP1321

Отпечатване

## Създаване на подходяща среда за работа

В тази тема са описани местата, на които може и на които не може да поставяте компютъра VAIO, както и инструкции за ергономичност.

### Къде да поставите компютъра VAIO

Когато избирате място за компютъра VAIO, се уверете, че:

- Разполагате с лесен достъп до източник на захранване и необходимите портове.

- Сте предвидили достатъчно място около компютъра.

- Компютърът е разположен на достатъчно широка равна повърхност и може да застанете срещу екрана на компютъра по време на работа.

- Може да поставите компютъра пред вас, където да седнете в изправена поза и да държите долната част на ръцете си успоредно на пода.

### Къде да не поставяте компютъра VAIO

Поставянето на компютъра VAIO на неподходящо местоположение може да доведе до повреда или да причини неизправност. Не поставяйте компютъра на местоположение, изложено на:

- Пряка слънчева светлина

- Магнитни елементи или източници

- Източници на топлина, като например жилищно оборудване за отопление

- Прекомерно количество прах

- Висока влажност

- Слаба вентилация

#### Забележка

- Областта около изходния вентилационен отвор може да се загрее изключително много, докато компютърът VAIO е включен. Внимавайте при докосване на областта.

- Не поставяйте предмети в близост до изходния вентилационен отвор, които може да блокират отвора.

#### Съвет

- Компютърът VAIO използва високочестотни радиосигнали и може да причини смущения при радио или телевизионно приемане. Ако това се случи, преместете компютъра на подходящо разстояние от радиоприемника или телевизора.

### Съображения за ергономичност

При всеки възможен случай трябва да се опитвате да вземате под внимание съображенията за ергономичност по-долу.

#### Мебели и поза

Седнете на стол с удобна облегалка. Регулирайте нивото на стола така, че ходилата ви да са стъпили хоризонтално на пода. Може да се чувствате по-удобно с поставка за крака.

Седнете в отпусната, изправена поза и избягвайте прегърбване напред или прекалено отпускане назад.

#### Ъгъл на видимост на екрана на компютъра

Използвайте функцията за накланяне на екрана, за да намерите най-добрата позиция. Уверете се, че екранът на компютъра е на нивото на очите или малко по-ниско, когато седите пред компютъра VAIO. Също така регулирайте нивото на яркост на дисплея.

Може да намалите напрягането в очите и мускулната умора, като регулирате наклона и нивото на яркостта на екрана на компютъра до подходящата позиция.

#### Осветление

Изберете местоположение, където върху екрана на компютъра не блести и не се отразява светлина от прозорци и електрически лампи. Използвайте непряко осветление, за да избегнете светли петна по екрана на компютъра. Подходящото осветление ще увеличи вашето удобство и ефективността на работата.

#### Забележка

- Докато регулирате ъгъла на видимост, не упражнявайте прекомерен натиск върху компютъра VAIO, за да елиминирате опасността от механична повреда.

#### Съвет

- Същите съображения важат и при използване на външен дисплей.

### Забележки относно работата с компютъра VAIO

Спазвайте забележките по-долу, за да избегнете неизправности и повреди на компютъра VAIO.

- Поставете внимателно компютъра VAIO на равна повърхност, за да избегнете механичен удар.

- Задължително изключете компютъра VAIO, преди да го преместите. Преместването на включен компютър може да причини неизправност на твърдия диск. Задължително изключете всички кабели, свързани с компютъра, преди да го преместите.

- Не изпускайте и не удряйте компютъра VAIO. Дори лек удар или вибрация може да причини неизправност на твърдия диск.

- Не поставяйте компютъра VAIO в нестабилно положение.

Обратно в началото на страницата